Извънредни мерки за сигурност в столичните квартали "Филиповци" и "Факултета".



От полунощ е преустановено свободното влизане и излизане в тях заради констатирано увеличение на броя на заболелите от COVID-19. До второ нареждане, контролно-пропускателни пунктове ще регулират движението към и извън двата квартала. А жителите им ще могат да ги напускат единствено с бележка от работодател или декларация.

По-строг режим на предвижване е въведен и в самите квартали. Излизане от дома се допуска само за работа, за пазаруване в хранителни магазини, както и за посещение на лекар или аптека. Забранява се и събирането на повече от двама души на улицата.